La Trobada d'Escoles en Valencià reuneix milers de persones en Gandia
31 maig 2025

## La Trobada d'Escoles en Valencià reuneix milers de persones en Gandia31 maig 2025Última actualització: 31 maig 2025

![](../gestion/img/fb0418b7cb3efc4dcec5288fd872219e2a13a746ae0cf7bb54b73a4e08cab32f.jpg)  
  

Quinze anys després la Trobada d’Escoles en Valencià de la Safor-Valldigna, que organitza Escola Valenciana, amb la col·laboració de la regidoria d’Educació, ha tornat aquesta vesprada a Gandia. En aquesta ocasió, al cor del barri de Roís de Corella.

Les altes temperatures no han impedit que entre 10 i 12.000 persones (segons l’organització), representants dels centres educatius de la ciutat i la comarca i altres visitants acudiren a la cita anual. 37 edicions ja i enguany sota el lema: “__En valencià, lliures i amb orgull____”.__ Aquesta trobada representa molt més que una festa: és una reivindicació col·lectiva de l’educació pública, de qualitat i en la nostra llengua.

Les activitats s’han iniciat amb una cercavila de tots els centres participants des del Parc del País Valencià fins a la plaça de la Salut. Un recorregut que obria la Colla de dolçainers i tabals de la Safor i on han participat junt els representats d’Escola Valenciana, la ministra de Ciència, ****Diana Morant****; l’alcalde de Gandia, ****José Manuel Prieto****, la regidora d’Educació, ****Esther Sapena****, la primera tinenta d’alcaldia, ****Alícia Izquierdo**** i altres membres corporatius. A més de diputats autonòmics; el president de la Mancomunitat, ****Salvador Femenia****; alcaldes i regidors de la Safor-Valldigna i representants de la Fundació Sambori, entre altres.      

Tot seguit, l’organització ha donat la benvinguda als participants i han inciat els vora 100 tallers i activitats, entre centres educatius, entitats i empreses escampats per tot el carrer Sant Pere.

Tampoc hi ha faltat la música: Colla de dolçainers i tabals de la Safor; Canta Canalla; Danses Roda i Volta; Grup de Cambra de l’Escola de Música del Grau; alumnat del CEIP Roís de Corella; La Ruba; Carpenter & Molina...

La pilota valenciana també ha estat present, amb la participació de xiquetes i xiquets de la comarca al carrer Benicanena.